Toldi-blog

1. NAP:

Ki vagyok én? Toldi Miklós! Másra sem vágyom gyerekkorom óta, csak hogy levente legyek. Mindenem megvan hozzá, fiatal vagyok, erős és bátor. Ma találkoztam a tesómmal, jól összevesztünk, mert kértem a jussomat, ami megillet. Mindig piszkál, és jól fel is pofozott, mert szerinte ennyi az én jussom. Később még a talpnyaló katonái is elkezdtek csúfolni, ezt már csak nem hagyhattam, felkaptam a malomkövet, közéjük dobtam. Jól meglepte őket, de egy katona meghalt, sajnos.

2-3. NAP:

Megijedtem, megszöktem, György rámuszította a katonákat. Egy nádasban megbújtam. Gondolhattam volna, hogy ez nem egy egyszerű nádas. Kiugrott belőle egy ijesztő anyafarkas. Biztos azt gondolta, hogy a kicsinyeire pályázom. Három nap után már nagyon hiányzik az anyukám.

4. NAP:

Bence mégis rámtalált. Még jó, hogy hozott kaját, mert majd éhen haltam. Próbál hazahívni, de nem megyek. Végül éjszakára meggondolom magamat, hazalopakodok anyától elbúcsúzni. Hogy György tudja, hogy otthon voltam, az ágya mellett hagytam a farkasokat.

8. NAP:

Négy nap után Rákos mezején, a temető szélén találtam magam. Ott egy asszony aki sír, és hasonlít anyára. Megkérdezem, miért sír. Majd továbbmegyek. Felérek Pestre, és látom, hogy szükség van rám. Senki se bírt el a bikával, csakis én. Persze, pénzt nem kaptam. Megyek aludni a temetőbe. És mire ébredek? Bencére, akit anya küldött 100 arannyal!

9. NAP:

Az utamat keresztezi a cseh vitéz.Így alkalmam volt megbosszulni az özvegyasszony fiát, persze hogy én nyertem, de megkegyelmeztem volna neki, hogyha nem támadott volna hátba. Na, mit gondoltok? A király elé kerültem. És elmondtam mindent. Szerintetek hova kerültem? Hát a vitézek közé! Ahova vágytam!

Szűcs Leonárd, 6.B